**יחידת הוראה- מנהיגות ויזמות חברתית**

**מגישה**: מירב ירדני

**נושא:** ציונות

**קבוצת יעד**: כיתה י"א

**משך פעילות:** שעה וחצי

**מטרות:**

1.היכרות עם המושג “ציונות".

2. עיסוק בשאלה: מהי הציונות שלי.

3. חשיפה למעשים ציוניים שונים ולדילמות המלוות אותם.

**עזרים**: שירים ("אין לי ארץ אחרת"), גזרי עיתונות, מצגות בריסטולים, הכנת קולאג', צילום אובייקט מנקודות מבט שונות באמצעות מצלמת הנייד.

**מהלך השיעור:**

1. האזינו לשיר "אין לי ארץ אחרת" אותו כתב אהוד מנור.
2. בזמן האזנה חשבו וכתבו מהו לדעתכם המסר בשיר?
3. אצייר על הלוח שמש אסוציאציות ואשאל את התלמידים מהי ישראל בעיניהם. את תשובות התלמידים אכתוב על הלוח.

מתן אפשרות להבעת רגשות כלפי המדינה לפני העיסוק בשיר תקשר לתלמידים אחר כך את ההבנה לרגשות אותם מביע אהוד מנור בשיר.

השמעת השיר יחד עם קריאת המילים תעזור לתלמידים להבין את המילים ולהעמיק בהן (שימוש בזיכרון עבודה חזותי ושמיעתי). האזנה לשיר מעבר לקריאה לעיתים מעצימה את התחושות.

**דיון:** אדון בקצרה עם התלמידים במשמעות של השיר, "אילו מילים מתוך השיר עוזרות לנו להגיע למסקנה על המסר?" אציג את דעתו של אהוד מנור המובעת בשיר ואת הביקורת החריפה על יחסה של המדינה ללוחמים עליה בניגוד לאהבה ללא תנאים לארץ ולשייכות אליה.

הדיון מאפשר לתלמידים להביע ולנמק את עצמם ביחס לשיר ולהתמודד עם הקונפליקט שבין הביקורת לאהבה. כך נוצרת משמעות להיסטוריה של המדינה והעצמה של תחושת השייכות למדינה.

1. כל תלמיד יצא למרחב ויצלם אובייקט כלשהו ע"פ בחירתו מ5 זוויות שונות. נציג את התמונות באמצעות מקרן לכלל התלמידים ונקיים דיון על נקודות המבט השונות.
2. חלוקה לזוגות, כל זוג יצטרך להכין קולאג' בו הוא מביע את רגשותיו כלפי המדינה והציונות על פי הבנתו.

6 . כל זוג יסביר את המסר אותו רצה להעביר באמצעות הקולאג' במליאה ונסכם.

**חלק ב'- רפלקציה**

יש לציין שהתנסיתי עם כיתתי בלמידה תוך שילוב אומנות בפעם הראשונה.

כבוגרת תואר שני בחברה ואומנויות נחשפתי באופן אישי ליתרונות שילוב אומנות בלמידה.

התלמידים הביעו התנגדות בשלבים הראשונים של העשייה אך לאחר מכן רובם שמחו לשתף פעולה ולבצע את המשימה ברצון רב. הייתי ערה לשלבים בעבודה בהם התלמידים הפנימו את המסרים והשיח הפך להיות משמעותי הרבה יותר לאחר ההתנסות הן בהכנת הקולאג' והן במשימת הצילום.

כחלק מקהילה לומדת הרגשתי שותפה פעילה לעשיית הצוות כולו הן במפגשים השבועיים והן בבניית התערוכה, תרמתי ונתרמתי רבות מכל אחד מהמשתתפים.

ללא ספק אשתמש באומנות בכלל ככלי ללמידה משמעותית בכל תחומי הדעת אותם אני מלמדת ובעיקר בשיעורי חינוך, האומנות מאפשרת יצירת שיח מעמיק ומעודדת רבות שיתופי פעולה גם בקרב תלמידים אשר נמנעים לשתף.

ברצוני להודות מקרב לב לרכזת ההשתלמות הגברת רחל הראל שהובילה את צוות ביה"ס לעשייה וחשפה בפניי עולם שלם של תכנים ומתודות, תודה ללירן, עמרי ושקד מתנועת תרבות שתמכו וליוו את כיתתי לאורך השנה כולה.